**ТЕХНИЧЕСКА СПЕЦИФИКАЦИЯ**

**за изпълнение на обществена поръчка с предмет**

“Изпълнение на строителни и монтажни работи за обект **„Изграждане на спортна зала в СУ „Васил Левски“, находящ се в УПИ I-Училище, кв. 848 в ж.к. „Дружба I“, ул. „Гео Милев“ №1, гр. Русе“ – етап I**

1. ***Местонахождение на обекта***

Териториалният обхват, предмет на разработката е имота на СУ „Васил Левски“, разположен в УПИ I-Училище, кв. 848, находящ се в кв. „Дружба 1“, ул. „Гео Милев“ №1, гр. Русе.

1. ***Информация за съществуващото състояние на обекта***

В имотът предвиден за застрояване към настоящия момент е разположена сградата и учебната база на СУ „Васил Левски“. Училището е едно от най-големите в страната, като в него учат около 1600 ученика. Физическите занимания се провеждат в малка спортна зала, като на територията на училището има и две големи спортни игрища за провеждане на мероприятия на открито.

1. ***Описание на предмета на поръчката***

В изпълнение на възлагането по настоящата обществена поръчка, определеният Изпълнител, следва да извърши изпълнение на строително-монтажни работи, включващи комплекс от планирани и икономически ефективни дейности за обект **„Изграждане на спортна зала в СУ „Васил Левски“, находящ се в УПИ I-Училище, кв. 848 в ж.к. „Дружба I“, ул. „Гео Милев“ №1, гр. Русе“ – етап I“**.

В предметния обхват на възлагане в настоящата обществена поръчка са включени дейностите:

**Дейност**: Извършване на строителните дейности на обекта, съобразно проекта, издаденото разрешение за строеж и действащите към момента нормативни изисквания.

Целта на проекта е да бъде изградена спортна зала в двора на СУ „Васил Левски“, гр. Русе. С проектна разработка се предвижда в двора на училище СУ „Васил Левски” да се изпълни нова спортна зала, ситуирана с лице към ул. „Цанко Церковски” на 7,8 метра от регулационната линия и на 5 метра от съществуващия блок „Д” на училището.

В тази връзка от определения Изпълнител следва да бъдат осигурени необходимите човешки и технически ресурс (технически персонал и изпълнителски състав; техника, механизация, съоръжения и материали) за изпълнението на строителните дейности, както и отстраняване на всички неподходящи материали, почистване на обектите и всички свързани с това предвидими и непредвидими работи за приключване на работата.

***Обхват на дейностите, предмет на възлагане:***

***Дейност:*** Изпълнение на строително-монтажни работи по реализацията на инвестиционния проект, съобразно издаденото разрешение за строеж и изготвения инвестиционен проект в т.ч. и КСС, за всека една от детските площадки описани по-горе.

Сградата ще е с размери в план 48,30/36,0 метра, Основната носеща конструкция (фундиране, шайби, колони, плочи) е предвидена за изпълнение от монолитен стоманобетон, а покривът двускатен с 10 % наклон, от стоманена конструкция - ферми на подпорно разстояние 36,0 м, които стъпват върху стоманобетонови колони.

Сградата ще се състои от един надземен етаж с топла връзка към блок Д, частична галерия на фоайе, частичен сутерен 1 /полуподземен/ и частичен сутерен 2 /инсталационнен етаж/.

Новата сграда е проектирана с връзка към сега съществуващата училищна сграда /блок „Д”/ и със самостоятелен подход от към улицата за ползването на съоръженията от външни посетители. В сградата са проектирани две основни съоръжения:

- зала с игрално поле за хандбал и трибуни за 600 места.

- плувен комплекс с учебен плувен басейн, разположен в сутеренното ниво.

В новата сграда ще се помещават:

* **Първи етаж - К +0,00 /+2,00** **/1750 м2/** – фоайе със стълбища и асансьори, спортна зала с игрално поле за хандбал със светла височина 7 метра и трибуни за 600 места за сядане за посетители, разположени стъпаловидно от двете страни на игралното поле на отделни сектори с по 100 места, разделени от коридори с ширина 120 см;
* **Топла връзка - К+2,00/+1,00 /16 м2/ -** покрит остъклен коридор, осигуряващ директен достъп от второ ниво на съществуващия блок Д до трибуните на спортната зала на К+2,00.
* **Галерия -** **К +4,00 /214 м2/** – тоалетни за посетителите на залата и бар-кафе с гледка към игрището.
* **Сутерен 1 /частичен, полуподземен/ К -3,50 / - 5,20 /1440 м2/** - 2 броя съблекални с тоалетни и душове, към спортната зала; плувен комплекс: учебен плувен басейн с размери 12,5/25 метра, отделни съблекални за момчета и за момичета, тоалетни и душове към тях; фитнес зала със СПА център и битовки – съблекални, тоалетни и душове; лекарски кабинет, помещения за съдии и треньори, складове и инсталационни помещения, обслужващи коридори.
* **Сутерен 2 /частичен инсталационен етаж/ К -7,70/ -7,10 /620 м2/**– инсталационен етаж към басейна с помещение за помпи, помещение за химикали, компесанторен резервоар и инсталационен полупроходим колектор, около басейна.

Вертикалната комуникация на сградата е решена посредством две стълбищни клетки, разположени симетрично от двете страни на фоайето, осигуряващи достъп от фоайето на първи етаж К+0,00 до трибуните на К+2,00, до галерията на К+4,00 и до сутерен 1 на К -3,50.

С проекта е осигурена достъпна среда до всички общодостъпни етажни нива, посредством два пътнически асансьора платформа за инвалидни колички, преодоляваща стълбището в плувния комплекс от К-3,50 до К -5,20.

Застроена площ на обекта – 1750 + 16 = 1766 м2

Разгъната застроена площ /нето/ – 4040 м2

С проекта е предвиден вариант за етапна реализация на обекта, с който се предвижда на втори етап да се изпълнят довършителните работи, инсталациите, обзавеждането и оборудването на следните помещения:

- фитнес залата и СПА центъра с битовките към тях, разположени на ниво Сутерен 1;

- плувният комплекс /плувен басейн и битовки към него, разположени на ниво Сутерен 1/, както и обслужващите помещения към басейна, разположени на ниво Сутерен 2 – помпено, компенсаторен резервоар, помещение за химикали и инсталационен колектор;

- единият пътнически асансьор.

За обекта са изготвени проекти по части: архитектура, конструкции, Ел. инсталации /включително: Реконструкция съществуващи ел. мрежи; Пожароизвестителна инсталация; Видеонаблюдение, охранителна и интернет инсталация/, ВиК, ОВК и ЕЕ, газификация, технология басейн, пожарна безопасност, ПБЗ, Геодезия, които са приложени към настоящата поръчка.

**Настоящата обществена поръчка обхваща изпълнение на СМР за реализацията само на Първи етап на обекта.**

**В Техническото си предложение за изпълнение на поръчката участника следва да има предвид, че изискване на Възложителя е в използваните бетонови смеси, за изпълнение на носещата конструкция на сградата, да се използва химична добавка за бетон – съдържаща кристалообразуваща хидроизолационна система, с която да се постигне цялостно защита на бетона, в т.ч. постоянна хидроизолация, антикорозионна защита, увеличение на якостта, устойчивост на якостта, устойчивост на химическо въздействие, устойчивост на замръзване. Добавката следва да бъде придружена със съответния сертификат за качество на материала по стандарт БДС EN 934-2 (за химични добавки на бетон).**

Изпълнението на техническата спецификация за строителство се базира на видовете СМР, определени с инвестиционния проект за конкретния строеж и основаващи се на проектните технически решения на проектанта.

Техническата спецификация за строителство трябва да определя рамката за изпълнение на основни видове дейности.

След влизане в сила на Разрешението за строеж, Изпълнителят започва строителството, съобразно изискванията на документацията за обществената поръчка, предоставената от него оферта, с която е избран за изпълнител, договора за изпълнение и нормативните изисквания.

**Обекта/тите на строителна интервенция от обхвата на общия обем дейности, подлежащи на изпълнение, е:**

- III-та (трета) категория, по смисъла на чл.137, ал.1, т.3, буква „в” от ЗУТ;

- I - ва (първа) група строежи, съгласно чл.5, ал.6, т.1.3.2. от Правилника за реда за вписване и водене на централния професионален регистър на строителя (ПРВВЦПРС).

Участникът следва да предвиди в офертата средства за стойност за строителство. Съгласно изискванията на ЗУТ, Възложителя след като съгласува проекта го внася в деловодството на общината за издаване на разрешение за строеж.

 Категорията на обекта изисква строителен надзор, който не е обект на тази обществена поръчка, за която се отнася настоящата техническа спецификация.

 По време изпълнение на строителството, изпълнителят е длъжен да спазва всички нормативни изисквания, указания и предписания от компетентните за това лица, проекта и КСС, а именно:

След влизане в сила на разрешението за строеж, изпълнителят започва строителството, съобразно изискванията на документацията за обществената поръчка, предоставената от него оферта, с която е избран за изпълнител, договора за изпълнение и нормативните изисквания.

Строителните дейности, предмет на поръчката се свеждат до следните основни дейности, в това число:

* временно строителство, **в т.ч. изработка и съгласуване на ПБЗ и ВОБД**;
* демонтажни работи;
* доставка на необходимите материали и оборудване;
* строително – монтажни работи, в т.ч. извършване на съответните проби и замервания за доказване качеството на изпълнение на същите;
* изработване на изпълнителна и екзекутивна документации;
* геодезическо заснемане на кадастрални данни на изградения обект и получаване на удостоверение по чл. 54а, ал. 3 от ЗКИР;
* всички дейности по приемане на обекта с Протокол обр. 16 и получаване на разрешение на ползване и/или удостоверение за въвеждане в експлоатация;
* дейности по време на периода за съобщаване на дефекти и гаранционен период на строително – монтажните работи съгласно българското законодателство.

Изпълнението на горе посочените СМР, трябва да отговаря на следните изисквания:

* ***Общи изисквания по ЗУТ.*** ***Строително-технически норми и правила. Общи изисквания към строежите и изисквания към строителните продукти в областта на строителството***

Изпълнението на СМР за възстановяване на техническата инфраструктура се извършва в съответствие с част трета „Строителство” от ЗУТ и започва след издаване на разрешение за строеж от компетентните органи.

Разрешение за строеж се издава от съответната общинска администрация и при представяне на техническа документация с оценено съответствие.

Участниците в строителството и взаимоотношенията между тях по проекта са определени от изискванията на раздел втори, част трета от ЗУТ и от указанията, дадени в тези указания за изпълнение.

Строителят (физическо или юридическо лице, притежаващо съответната компетентност) изпълнява СМР в съответствие с издадените строителни книжа, условията на договора и изискванията на чл. 163 и чл. 163а от ЗУТ.

По време на изпълнението на СМР Възложителят ще осигури лицензиран консултант – строителен надзор (чл. 166 от ЗУТ) съобразно изискванията на чл. 168 от ЗУТ.

Във връзка с точното спазване на инвестиционните проекти при изпълнението на СМР изпълнителя посредством отделни правоспособни лица, автори на приложимата проектна документация по части, ще осъществява авторски надзор съобразно изискванията на чл. 162 от ЗУТ и договора за изпълнение. С осъществяването на надзор от проектантите - автори на отделни части на технически проект, се гарантира точното изпълнение на проекта, спазването на архитектурните, технологичните и строителните правила и норми, както и подготовката на проектната документация за въвеждане на обекта в експлоатация.

Обстоятелствата, свързани със започване, изпълнение и въвеждане в експлоатация (приемане) на СМР, ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството.

* ***Строително-технически норми и правила. Общи изисквания към строежите***

Националното законодателство в областта на изграждане на обществено обслужващи сгради и съоръжения, монолитни и метални конструкции и други съотносими към обекта нормативи.

Техническото изпълнение на строителството трябва да бъде изпълнено в съответствие с изискванията на българската нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.

* Общи изисквания към строежите и изисквания към строителните продукти и материали за трайно влагане в строежите
* Съгласно Наредбата за съществените изисквания към строежите и оценяване съответствието на строителните продукти, основните изисквания към строежите по чл. 169, ал. 1 ЗУТ са изискванията, при изпълнението на които се постига осигуряване на безопасността и здравето на хората, безопасността на домашните животни и опазването на околната среда и имуществото и които се отнасят до предвидими въздействия.

С отчитане на горните нормативни изисквания, всички строителни продукти и материали, които се влагат при изпълнението на СМР, трябва да имат оценено съответствие съгласно горепосочената наредба.

Строежът трябва да бъде изпълнен по такъв начин, че да не представлява заплаха за хигиената или здравето на населението и за опазването на околната среда при:

* отделяне на отровни газове;
* наличие на опасни частици или газове във въздуха;
* излъчване на опасна радиация;
* замърсяване или отравяне на водата или почвата;
* неправилно отвеждане на отпадъчни води, дим, твърди или течни отпадъци;
* наличие на влага в части от строежа или по повърхности във вътрешността на строежа.
* ***Изисквания към доставка на материалите:***

Всяка доставка на строителната площадката и/или в складовете на Изпълнителя на строителни продукти, които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език.

На строежа следва да бъдат доставени само строителни продукти, които притежават съответните технически характеристики за влагане, съответстващи на техническите правила, норми и нормативи, определени със съответните нормативни актове за проектиране и строителство.

Всяка доставка се контролира от Възложителя и съответните лица за контрол.

Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя.

В строежите трябва да бъдат вложени материали, определени в проектите, отговарящи на изискванията в българските и/или европейските стандарти.

Изпълнителят предварително трябва да съгласува с Възложителя всички влагани в строителството материали и др. подобни. Всяка промяна в одобрения проект да бъде съгласувана и приета от Възложителя, Авторския и строителния надзор.

Редът за прилагане на техническите спецификации на строителните продукти е в съответствие с Регламент № 305, чл. 5, ал. 2 и 3 от ЗТИП и Наредбата за съществените изисквания към строежите и оценяване на съответствието на строителните продукти. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са:

1) *декларация за експлоатационни показатели* съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ ;

2) *декларация за характеристиките на строителния продукт*, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“;

3)*декларация за съответствие с изискванията на инвестиционния проект*, когато строителните продукти са произведени индивидуално или по заявка, не чрез серийно производство, за влагане в един единствен строеж.

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

Всяка доставка се контролира от консултантът, упражняващ строителен надзор на строежа.

* ***Други изисквания***

Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на строежа.

Изпълнителят точно и надлежно трябва да изпълни договорените работи според одобрения от Възложителя инвестиционен проект и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият да ги отстранява за своя сметка до задоволяване исканията на възложителя и до приемане на работите от негова страна и от съответните държавни институции.

Изпълнителят трябва да осигури и съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя.

* ***Изисквания относно осигуряване на безопасни и здравословни условия на труд. План за безопасност и здраве.***

Преди започване на строителството Изпълнителя трябва да изработи проект по част План за безопасност и здраве, който да внесе за съгласуване в общинска администрация. След откриване на строителната площадка на обекта и по време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.

Изпълнителят е длъжен да спазва одобрения от Възложителя и компетентните органи План за безопасност и здраве за строежа. Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

* ***Изисквания относно опазване на околната среда.***

При изпълнение на строителните и монтажните работи Изпълнителят трябва да ограничи своите действия в рамките само на строителната площадка.

След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.

* ***Системи за проверка и контрол на работите в процеса на тяхното изпълнение.***

Възложителят ще осигури Консултант, който ще упражняване строителен надзор съгласно чл. 166, ал. 1, т.1 от ЗУТ.

Възложителят и/или Консултантът може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

* ***Контрол на качеството; Проверки и изпитвания.***

Изпълнителят е длъжен да осигури контрол на качеството на влаганите материали и контрол при изпълнение на СРР и СМР, чрез внедрените в добрата практика методи.

Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта.

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение и да бъде осъществяван съобразно предложените от Изпълнителя в Техническото му предложение от офертата Методи и организация на текущ контрол.

***Текущ контрол по време на строителния процес***

Осъществява се от:

* Техническите експерти на общината в качеството й на Възложител и инвеститорски контрол ще осъществяват контрол по изпълнение на договорите и проверки на място.

Постоянният контрол върху изпълнението на СМР по време на целия строителен процес от откриване на строителната площадка до предаване на обекта за експлоатация ще се осъществява относно:

* съответствие на изпълняваните на обекта работи по вид и количество с одобрените строителни книжа и КСС;
* съответствие на влаганите на обекта строителни продукти с предвидените в проектосметната документация към договора – техническа спецификация, КСС, оферта на изпълнителя и др.;
* съответствие с представените от изпълнителя и приетите от възложителя като неразделна част от договора за изпълнение на СМР линейни календарни планове.